projecte-aina/catalan_government_crawling huggingface dataset:
I la Llei Estatal 25/2013, de 27 de desembre, d'Impuls de la factura electrònica i creació del registre comptable de factures en el Sector Públic, regula l'obligació de presentació de factura electrònica a les Administracions Públiques des del passat 15 de gener de 2015.
L'Acord GOV/151/2014, d'11 de novembre, defineix el servei e.FACT del Consorci d'Administració Oberta de Catalunya (AOC) com el Punt general d'entrada de factures electròniques del sector públic de Catalunya.
Així doncs, a partir d'avui mateix poden lliurar les seves factures electròniques a aquest punt.
Podeu trobar la informació relativa a la factura electrònica en l'àmbit de la Generalitat de Catalunya i el seu sector públic al web de comunicació amb proveïdors.
Qualsevol aclariment al respecte, el poden adreçar a l'oficina d'impuls a la factura electrònica.
També podeu adreçar les consultes relacionades amb el lliurament i els requisits formals de la factura electrònica al servei e.FACT del Consorci AOC.
D'altra banda, les consultes relacionades amb el contingut comercial de la factura i els indicadors de servei o aprovisionament les heu de continuar adreçant a les persones de contacte de la nostra entitat que us han sol·licitat el bé o servei.
Si teniu qualsevol dubte sobre com procedir, podeu contactar-nos a través del correu [EMAIL]
El Departament de Territori i Sostenibilitat, mitjançant Aeroports de Catalunya, ha obert la licitació, en un únic contracte, dels serveis dels aeroports de Lleida-Alguaire i Andorra-la Seu d'Urgell per un import de 10,8 milions d'euros durant tres anys.
El concurs inclou el servei de control de trànsit aeri de l'aeroport de Lleida-Alguaire i d'AFIS i d'operacions al d'Andorra-la Seu d'Urgell.
El 2016 s'han registrat 3.584 operacions, que suposa un increment del 66% respecte l'any anterior, que va registrar 2.156 operacions.
El 2016 ha significat la consolidació dels nous projectes que es van establir gràcies a l'aeroport, com són l'empresa TSA i l'escola de vol la Plana: TSA ha consolidat el transport d'aerotaxi, i més a més ha ampliat el seu ventall de serveis amb activitats com ara el manteniment d'aeronaus, el transport medicalitzat i el transport d'òrgans i l'escola de vol La Plana segueix incrementant la seva operativa a l'aeroport.
Helitrans Pyrenees, principal operador de l'aeroport, segueix incrementant la seva operativa a les nostres instal·lacions, preveient construir un nou hangar en els propers mesos.
El Departament de Territori i Sostenibilitat, mitjançant Aeroports de Catalunya, ha licitat la redacció del nou Pla estratègic de l'aviació de Catalunya, que ha d'analitzar la onfiguració del sistema aeroportuari català per poder planificar les accions a dur a terme amb l'horitzó temporal del 2030.
A finals d'any es preveu disposar d'un primer esborrany del document, que es licita amb un termini de redacció de 24 mesos i té un cost de 320.000 euros.
El Pla haurà de contemplar les propostes i consideracions incloses en l'anterior
Pla d'aeroports, aeròdroms i heliports de Catalunya, que dibuixava les prioritats en aquest sector entre el 2009 i el 2015.
La companyia sueca de touroperació Quality Travel ha decidit volar a l'aeroport de Lleida-Alguaire aquest hivern.
S'ha arribat a un acord per a 5 temporades d'hivern.
Els vols seran els diumenges i començaran al mes de febrer de 2018 i tindran una durada de 15 rotacions durant dos mesos (les rotacions es divideixen en dos avions, un avió farà 8 diumenges i l'altre 7 diumenges).
Les ciutats de sortida de la companyia són Malmo, Estocolm, Goteborg, Linköping, Jönköping i Växjö.
La destinació majoritària serà Andorra, i la companyia es compromet a promocionar també les destinacions catalanes de Boi Taüll, Baqueira-Beret i Gran Pallars.
S'han fet vols de simulació d'aproximacions instrumentals (operacions de vols guiats instrumentalment) a l'aeroport amb un ATR 72-500, un avió que ja ha operat amb anterioritat a l'aeroport, amb capacitat de 70 places.
Això permetrà que més companyies aèries estiguin interessades a operar-hi.
Aquesta qüestió és fonamental per millorar el producte aeroportuari ofert actualment.
Els informes teòrics demostren la viabilitat dels vols instrumentals a l'aeroport però calen proves reals in situ per finalitzar-los.
L'operació consisteix en realitzar vols d'aproximació damunt l'espai aeri de l'aeroport, seguint els circuits definits en els estudis i fent vols d'aterratge i enlairament amb càrrega fictícia de passatgers.
Una vegada fetes i registrades les proves se sol·licitarà a AESA la seva validació i aprovació.
Proves per a operacions instrumentals
Aeroports de Catalunya, empresa pública del Departament de Territori i Sostenibilitat, ha licitat les obres per adequar l'aeròdrom d'Igualada-Òdena a la normativa estatal.
Les actuacions que es duran a terme permetran equiparar la instal·lació a les noves normes de seguretat operacional d'aeròdroms d'ús restringit.
L'import de la licitació és de 256.400 euros i es preveu que les obres comencin a finals de març, amb un període de cinc setmanes.
Les actuacions que es duran a terme són: regeneració del paviment de la pista, adequació dels pendents de la pista per evitar obstacles en els primers 100 metres de la superfície de transició, retirada de la caseta ubicada a la capçalera 17 dins de la franja, reparació de la tanca perimetral i senyalització de la tanca, nova tanca a la zona de Bombers, demolició de les mànegues de vent actuals i instal·lació de dues mànegues segons normativa i senyalització adequades, renovació de la senyalització horitzontal: pintura de pista i senyalització a la tanca perimetral.
Aquest setembre (del 23 al 26) s'ha celebrat el World Routes a Barcelona.
L'esdeveniment ha aplegat quasi 3.000 delegats de 350 companyies aèries, incloent-hi les 10 més importants a nivell internacional, i 700 aeroports.
Igualment, hi ha assistit representants de 130 autoritats turístiques i governamentals de 125 països del món.
El Govern de la Generalitat de Catalunya és l'amfitrió del World Routes i presideix el comitè organitzador del congrés, vicepresidit per l'Ajuntament de Barcelona.
També hi donen suport l'Agència Catalana de Turisme, l'Aeroport de Barcelona-El Prat, la Cambra de Comerç de Barcelona, Barcelona Turisme, Port de Barcelona i Ports de la Generalitat.
Un dels objectius del comitè organitzador és aconseguir recorreguts de llarg radi per a l'aeroport barceloní, atès que actualment només un terç del trànsit intercontinental és directe.
Per aconseguir-ho, ha detallat el conseller Rull, cal tenir en compte que "des del punt de vista aeroportuari tenim un triangle virtuós, com és la proximitat entre el port, l'aeroport i la ciutat, que és molt poc freqüent".
Precisament, Barcelona ha guanyat enguany 44 noves rutes intercontinentals i la nova base de Norwegian i el llançament de l'aerolínia Level demostren l'interès de les aerolínies.
El congrés mundial de companyies aèries i aeroports s'ha celebrat a Barcelona
Aquest dissabte s'han obert les portes de l'aeroport d'Andorra-La Seu per a mostrar l'activitat de l'aeroport a tothom qui hagi pujat.
La jornada ha consistit en: visita de la Federació Aèria Catalana amb una vintena d'aeronaus, que el públic ha pogut veure de ben a prop, visita a la torre de control, possibilitat de fer un vol amb l'empresa PF Center a un preu raonable, visitar la plataforma, visitar la zona de bombers i també s'han fet dos tallers per a nens, un era pintar avions de ceràmica i l'altre fer sabó amb forma d'avió.
També s'han obert els hangars dels particulars i empreses ubicades a l'aeroport que en total ja sumen 8 de construïts en previsió de construir-ne un mes aquest any.
Per segon any consecutiu l'aeroport obre les portes al territori
El CDRA acorda el 13 de desembre de 2018 la renovació del nou conveni entre les quatre institucions.
El secretari d'Infraestructures i Mobilitat del Departament de Territori i Sostenibilitat de la Generalitat de Catalunya i President del Comitè de Desenvolupament de Rutes Aèries de Barcelona (CDRA), Isidre Gavín; Director de promoció econòmica internacional de l'Ajuntament de Barcelona, Sr.
Mario Rubert; el President de la Cambra Oficial de Comerç, Indústria, Serveis i Navegació de Barcelona, Miquel Valls, i la directora de l'Aeroport de Barcelona - El Prat, Sonia Corrochano, acorden la renovació del conveni CDRA per 4 anys més desprès de 13 anys d'haver-se creat i fan un balanç positiu.
Les 4 institucions tanquen una etapa on s'ha aconseguit passar de 17 destinacions intercontinentals (2005) fins els 45 actuals i s'ha multiplicat per 8 el volum de passatgers directes intercontinentals.
La clau de l'èxit és sobretot la bona coordinació entre institucions i la funcionalitat de finestra única per atraure companyies aèries.
En aquest sentit, aquests resultats consoliden el model del CDRA com a referent de cooperació entre diverses institucions i referent europeu.
Els objectius fundacionals continuen plenament vigents i s'ha fet moltes accions per cada un d'aquests objectius:
En aquesta nova etapa, ara més que mai, alguns objectius agafen més força.
Per exemple, les accions de fidelització que ens ajudin a afegir freqüències per part d'una companyia aèria o aconseguir que voli tot l'any i no de manera estacional, són objectius claus per consolidar l'actual oferta.
L'aeroport de Lleida-Alguaire ha rebut el diumenge 16 de desembre el primer avió que enceta la temporada d'hivern.
És un vol de Neilson procedent de Londres Gatwick que ha arribat a les 9.20 h amb 113 passatgers i marxarà buit.
Amb aquest primer avió comencen les connexions amb el Regne Unit.
A partir del primer diumenge de febrer, s'hi afegiran els avions provinents de Suècia.
En total, la programació d'hivern preveu que es realitzin a l'aeroport 192 operacions, que se sumaran les 72 operacions dels vols regulars que rep la instal·lació lleidatana tot l'any.
El gruix de la temporada d'hivern, però, començarà diumenge vinent, dia 23, en què ja arribaran els cinc avions de Neilson procedents de Londres Gatwick, Londres Stansted, Manchester, Bristol i Birmingham.
A partir de llavors, la companyia portarà aquests cinc vols cada diumenge amb passatgers procedents del Regne Unit.
Els de Bristol i Birmingham acabaran el 24 de març i la resta ho faran el 14 d'abril.
Els avions que porta la companyia Neilson són de 220 passatgers els que procedeixen de Manchester i Londres Gatwick, de 180 els que venen de Londres Stansted i de 78 els de Birmingham i Bristol.
A partir del mes de febrer, concretament el diumenge 3, se sumarà la companyia Quality Travel, amb l'arribada d'un avió procedent de Kalmar (Suècia).
I a partir del 17 d'aquell mes i fins al 24 de març, n'arribaran dos, de la mateixa companyia, amb passatgers procedents de diferents ciutats de Suècia: Linköping, Kalmar, Goteborg, Växjö, Estocolm, Malmö i Jönköping.
Els avions que porta Quality Travel són 737-800, de 180 passatgers.
Aquest any la temporada d'hivern s'allargarà durant 18 caps de setmana ja que els vols de Manchester, Londres Gatwick i Londres Stansted es realitzaran fins al 14 d'abril.
El secretari d'Infraestructures i Mobilitat, Isidre Gavín, ha presidit avui la darrera reunió de l'any 2018 de la Taula Estratègica de l'Aeroport d'Andorra – la Seu i ha donat a conèixer els bons resultats de la instal·lació, que ha tancat el mes de novembre amb un 30% més d'operacions que l'any passat.
Així, si al novembre de l'any passat hi va haver 3.380 operacions aquest any s'ha tancat el mes de novembre amb 4.411, un 30% més.
"Aquestes xifres mostren el bon funcionament d'aquest aeroport que ajuda a impulsar la competitivitat del territori", ha destacat Gavín.
Precisament per acabar de donar l'impuls que necessita l'aeroport, la Taula ha acordat per unimitat exigir a l'Estat que acceleri els tràmits "amb la màxima urgència", ha demanat Gavín, perquè la instal·lació disposi del sistema IRF, que permet els avions operar amb sistema GPS i, per tant, aterrar en circumstàncies de menys visibilitat.
Aeroports de Catalunya va iniciar els tràmits per obtenir aques sistema fa dos anys i mig i encara s'està a l'espera de l'aprovació per part de l'Estat.
"Tenir el GPS permetria operar a companyies de touroperació amb previsions més regulars tant en temporada d'estiu com d'hivern", ha destacat el secretar d'Infraestructures i Mobilitat.
L'altre exigència de la Taula a l'Estat és obrir les operacions a aeronaus que arribin fora de l'espai Schengen.
"Les obres per tenir l'aeroport a punt pel No-Schengen ja fa temps que estan, des del 2016, i estem pendents que es resolgui aquesta qüestió a l'Estat", ha explicat Gavín.
"Hem d'aprofitar el potencial de l'aerport i des de la Generalitat el que fem és treballar intensament per disposar del millor aerport comercial".
Vueling Airlines i el Centre d'Estudis Superiors de l'Aviació (CESDA) han signat un conveni de col·laboració amb l'objectiu de formar a 16 joves com a pilots d'aviació comercial per a la posterior incorporació a la companyia aèria, a la base de Barcelona.
Aquest conveni té prevista una renovació anual de fins a 5 anys on s'incorporaran al procés de formació 20 candidats per any a partir de la segona promoció.
La formació consisteix en la realització del curs ATPL (Airline Transport Pilot License) i es durà a terme durant un període de 24 mesos en les punteres instal·lacions de CESDA, el primer Centre de Formació Universitària per a Pilots a Espanya.
A aquesta fase li seguirà la realització per part de l'alumnat de l'habilitació de tipus de l'A320, de 8 setmanes de durada.
La iniciativa compta amb el suport i la col·laboració directa del Departament de Territori i Sostenibilitat de la Generalitat de Catalunya, mitjançant la cessió de l'ús de les instal·lacions de l'Aeroport de Lleida-Alguaire.
Amb unes instal·lacions modernes i de primer nivell i construït l'any 2010, es tracta d'un emplaçament ideal perquè els futurs pilots puguin practicar en un entorn real el vol i l'aterratge d'un avió comercial, així com del desenvolupament d'altres activitats i accions.
Adreçat a joves majors de 21 anys o amb titulació universitària tècnica, el programa arrencarà al primer semestre de 2019 i es desenvoluparà durant 5 promocions més.
L'aeroport de Lleida-Alguaire ha rebut l'avió més gran que ha aterrat mai a la instal·lació lleidatana.
Es tracta d'un Airbus 330-200 de la companyia aèria TAP de Portugal.
Va arribar el passat dimecres 21 de novembre a les 15.30 provinent de Boston, amb escala a Lisboa.
Aquest tipus d'avió desenvolupat per la companyia Airbus fa 60 metres de llarg i 59 d'envergadura, té una capacitat màxima de 380 passatgers i arriba buit.
Per a aquesta ocasió, des d'Aeroports de Catalunya s'ha tramitat amb AESA un permís puntual que permet deixar aterrar aquesta aeronau i, en paral·lel, s'està gestionant un permís més genèric perquè l'aeroport pugui rebre avions d'aquesta envergadura.
Les empreses Aeropark i Servitec, que actualment gestionen la plataforma de pàrquing d'avions dins l'aeroport, han aconseguit portar aquest avió per al seu pàrquing de llarga estada.
L'arribada d'aquest avió A-330, ubicat a la plataforma d'Aeronpark, se suma a la recent notícia de la base de dos avions de la companyia portuguesa Lease-Fly Charter a l'aeroport i la implantació de l'escola de pilots d'avió lituana BAA Training.
El secretari d'Infraestructures i Mobilitat, Isidre Gavín, ha visitat avui les instal·lacions de l'aeroport de Lleida-Alguaire acompanyat de la consellera delegada de BAA Training, l'escola de pilots líder a Europa que ha escollit la instal·lació lleidatana com a base.
Gavín ha destacat la importància de l'arribada d'aquesta empresa perquè "l'aeroport consolida la seva vessant d'aeroport de formació, industrial i tecnològic per a complementar la seva vessant d'aeroport comercial".
Pel secretari "avui podem dir que Lleida Alguaire és l'aeroport industrial de Catalunya, sense cap mena de dubte.
És la consolidació d'aquesta aposta".
I ha posat l'accent en l'impacte econòmic que suposa l'arribada de BAA a l'aeroport lleidatà.
"Ha creat 3 llocs de treball directes de persones contractades aquí, a més de les 20 persones que ells ja porten i que viuran aquí durant tot l'any", ha remarcat Gavín.
BAA ha decidit invertir en l'aeroport de Lleida com a la seva base de referència fora de Lituània.
Actualment hi ha 35 alumnes de diferents països del món (Canadà, França, Síria, Anglaterra i Lituània) que s'han instal·lat a Lleida per un període de 2 mesos per a fer les pràctiques de vol i convertir-se en pilots comercials.
D'aquí a dos mesos aquests alumnes tornen a Lituània a acabar la formació i n'arribaran entre 40 i 50 més a formar-se a l'aeroport.
Per a l'any 2019 es preveu que de 40 alumnes passin a ser-ne 120.
En total, seran uns 400 a l'any.
Els alumnes es formen amb 11 aeronaus: Tecnam 202 monomotor, Cessna 172 monomotor, i Tecnam 206 bimotor.
Amb l'arribada de BAA l'activitat a l'aeroport ha multiplicat per sis les seves operacions a l'octubre.
Si l'any passat es van fer 189 operacions aquest mes, ara es tancarà amb més de 1.000
Finalitzades les obres perquè l'heliport de Vielha operari les 24 hores
El secretari d'Infraestructures i Mobilitat, Isidre Gavín, i el síndic d'Aran, Carlos Barrera, han visitat avui l'heliport de Vielha on el Departament de Territori i Sostenibilitat, a través d'Aeroports de Catalunya, i el Conselh Generau d'Aran han finalitzat les obres d'adequació perquè aquesta instal·lació pugui operar les 24 hores.
Els treballs han consistit en la reforma dels espais interiors de l'actual hangar perquè esdevingui zona de serveis i sala de gestió d'emergències i la instal·lació d'un hangar i una plataforma d'estacionament en un terreny adjacent.
La Generalitat ha invertit 52.500 euros en la realització de les següents actuacions: substitució i calibració de balises; abalisament i eliminació d'obstacles, com per exemple la tanca perimetral; eliminació de la senyalització horitzontal que podia suposar confusió a l'heliport; i delimitació de la zona aeronàutica.
De la seva banda, el Conselh Generau ha adquirit els terrenys on s'ha construït un nou hangar amb funcions multioperatives que permetrà millorar les condicions d'operadors públics o privats.
Durant la visita, Gavín i Barrera han valorat la importància que té per al territori que el touroperador suec Quality Travel, que opera per segon any a l'aeroport de Lleida-Alguaire, ofereixi per a aquesta temporada d'hivern paquets turístics a la Val d'Aran.
La previsió és que operi durant vuit setmanes (del 3 de febrer al 24 de març), amb dos vols els diumenges previstos a les 13 hores.
Els turistes que arribaran a la Val d'Aran provindran de set ciutats: Estocolm, Malmö, Kalmar, Göteborg, Linköping, Vaxjo i Jönköping.
La instal·lació lleidatana ha arribat al mes de setembre amb més de 33 mil passatgers, xifra que supera no només els 26.000 del mateix període de l'any passat sinó que sobrepassa àmpliament els 30.000 usuaris de tot el 2017.
La Taula estratègica està formada per la Generalitat, la Diputació de Lleida, el Consell Comarcal del Segrià, els ajuntaments de Lleida, Alguaire, Torrefarrera i la Cambra de Comerç de Lleida.
L'augment de passatgers és perquè durant aquest passat hivern, a més dels vols de Neilson hi ha hagut els del touroperador suec Quality Travel i també els de la Imserso.
Les xifres també fan intuir un tancament d'any amb un increment significatiu de passatgers.
Pel que fa exclusivament a la temporada d'estiu (del 20 de juliol al 2 de setembre), el nombre de passatgers ha estat de 2.314, xifra molt similar a la de la temporada anterior (3.274).
Com cada any, es comptabilitzen els tres vols de la companyia Air Nostrum: a Palma de Mallorca, Eivissa i Maó.
L'aeroport es prepara ja per a la temporada d'hivern, on continuaran operant els mateixos touroperadors de l'any passat.
Neilson portarà passatgers anglesos provinents de Manchester, Gatwick Londres i Stansted Londres.
Una de les companyies aèries que treballa per Neilson, Jet2, oferirà vols des de Lleida a Stansted cada diumenge.
Quality Travel mantindrà els vols amb passatgers provinents de diferents ciutats sueques i aquest any, com a novetat, incorpora destinacions d'esquí de Vielha.
Finalment, la Imserso, després de l'èxit de principis d'any, farà vols aquest octubre i novembre a Maó.
Durant la reunió també s'ha explicat la incorporació de noves empreses a l'aeroport durant aquesta temporada.
La més important és BAA, l'escola de formació de pilots líder a Europa pertanyent al grup Avia Solutions, que preveu utilitzar l'aeroport de Lleida com la seva base de formació a Europa.
Altres empreses que utilitzen l'aeroport com a base és Cosmic Research, que fa proves de llançament de coets en col·laboració amb la UPC, i Flightline, amb un conveni signat per a basar l'empresa de transport de càrrega urgent a l'aeroport en un futur proper.
Vueling i Air Nostrum continuen utilitzant la pista de l'aeroport per a fer formació d'enlairaments i aterratges als pilots.
També s'ha valorat positivament que la infraestructura serveixi de base per a activitats al territori: la Festa al Cel, la cursa de 10 quilòmetres a l'aeroport o la fira aeronàutica Lleidaairchallenge.
S'ha reunit la Taula Estratègica de l'aeroport de Lleida-Alguaire i ha presentat la xifra de passatgers fins al setembre que supera la xifra de passatgers de tot el 2017
Després de participar amb estand propi per primera vegada al World Routes 2016 a Chengdu i del gran èxit com a amfitrions al World Routes 2017 a Barcelona, el CDRA continua promovent noves oportunitats d'enllaços intercontinentals per a Barcelona / Catalunya amb la seva presència al World Routes 2018, que tindrà lloc del 15 al 18 de setembre a la ciutat de Guangzhou, capital de la província de Canton, Xina.
El CDRA hi participa amb un estand modern i innovador que presenta de nou Barcelona / Catalunya al món.
El programa de treball preveu una agenda de reunions amb companyies aèries potencials per a Barcelona i el desenvolupament de rutes futures i potencialment viables segons l'últim Pla Estratègic 2018-2019 presentat el mes d'abril, a més de la consolidació de rutes ja existents.
Els grans objectius ara mateix del CDRA són l'obertura de noves rutes asiàtiques amb Tòquio, Delhi i Bangkok i reforçar amb més freqüències rutes existents com Beijing i Shanghai.
També son destinacions prioritàries Mèxic i Santiago de Xile, donada la demanda existent de passatgers.
Altres rutes no servides i amb potencial de ser operades són: Dallas, Houston, Guayaquil, Osaka, Manila i Montevideo.
A més, reforçar rutes amb més freqüències és un altre dels grans objectius del Pla Estratègic 2018-2019.
En aquesta situació es troben destinacions com Nova York, Buenos Aires, Los Angeles, San Francisco, São Paulo i Bogotà, entre d'altres.
L'any 2017 va suposar un punt d'inflexió per les rutes intercontinentals i de llarga distància de l'aeroport de Barcelona - El Prat.
Van començar a operar un total de 16 noves rutes intercontinentals a 14 destinacions i es van incrementar les freqüències en 17 rutes existents, experimentant així un fort impuls (+18,5%) del passatge intercontinental.
El CDRA assisteix amb continuïtat al World Routes des dels seus orígens i aquesta serà la tercera edició consecutiva en què compta amb estand propi, per tal de reforçar la visibilitat de la destinació a nivell mundial en col·laboració amb diferents entitats implicades en l'impuls de noves rutes intercontinentals a l'aeroport de Barcelona - El Prat.
World Routes és l'esdeveniment de referència que reuneix les línies aèries, els aeroports i la resta de parts interessades per debatre sobre els futurs serveis aeris mundials.
Assistència a la ciutat de Guangzhou del Comitè de Desenvolupament de Rutes Aèries